# X (rangkaian sosial)

X| Logo yang digunakan sejak September 2025 |
| Laman depan selepas log keluar |
| Dahulu | * Twttr (2006)
* Twitter (2006–2023)
 |
| Jenis tapak | Perkhidmatan rangkaian sosial |
| Tersedia dalam | Pelbagai bahasa |
| Diasaskan | 21 Mac 2010 (2010-03-21) |
| Kawasan khidmat | Seluruh negara, kecuali negara yang disekat |
| Pemilik | Twitter, Inc. |
| Pengasas | * Jack Dorsey
* Noah Glass
* Biz Stone
* Evan Williams

 Alif Aiman |
| CEO | Parag Agrawal (fired) Elon Musk (Ceo) |
| URL | x.com |
| Pendaftaran | Diperlukan |
| Pengguna | 229 juta DAU (Q1 2022) |
| Dilancarkan | 2011 (2011) |
| Status semasa | Aktif |
| Klien natif pada | * iOS
* Android
* Windows Phone
* Microsoft Windows
* macOS
* web
 |
| Ditulis dalam | * Java
* Ruby
* Scala
* JavaScript
 |
|  |

**X**, dikenali sebelum ini sebagai **Twitter** ialah sebuah perkhidmatan mikroblog dan rangkaian sosial Amerika Syarikat, yang beribu pejabat di Bastrop, Texas. Ia merupakan salah satu platform media sosial terbesar di dunia dan salah satu laman web yang paling banyak dikunjungi. Pengguna boleh berkongsi mesej teks pendek, imej, dan video dalam hantaran pendek (biasanya dan secara tidak rasmi dikenali sebagai "ciapan", merujuk kepada istilah lama laman tersebut untuk format berkenaan) serta menyukai kandungan pengguna lain. Platform ini juga merangkumi pesanan langsung, panggilan video dan audio, penanda buku, senarai, komuniti, integrasi bot sembang Grok, carian kerja, dan ciri audio sosial (X Spaces). Pengguna boleh mengundi pada konteks yang ditambahkan oleh pengguna yang diluluskan menggunakan ciri Nota Komuniti.

Platform ini dicipta pada Mac 2006 sebagai Twitter oleh Jack Dorsey, Noah Glass, Biz Stone, dan Evan Williams, dan telah dilancarkan pada Julai tahun tersebut; pada asalnya dinamakan **twttr**, ia dinamakan semula sebagai Twitter beberapa bulan kemudian. Platform ini berkembang pesat; menjelang tahun 2012 lebih daripada 100 juta pengguna menghasilkan 340 juta ciapan setiap hari. Twitter, Inc., berpangkalan di San Francisco, California, dan mempunyai lebih daripada 25 buah pejabat di seluruh dunia. Ciri utama perkhidmatan ini pada asalnya ialah hantaran diwajibkan untuk ditulis secara ringkas. Hantaran pada mulanya dihadkan kepada 140 aksara, yang kemudiannya diubah kepada 280 aksara pada tahun 2017. Had tersebut telah ditarik balik untuk akaun yang melanggan pada tahun 2023. Sebanyak 10% pengguna menghasilkan lebih 80% daripada keseluruhan ciapan. Pada tahun 2020, dianggarkan kira-kira 48 juta akaun (15% daripada semua akaun) dikendalikan oleh bot Internet dan bukannya manusia.

Perkhidmatan ini dimiliki oleh syarikat Amerika Syarikat X Corp., yang ditubuhkan bagi menggantikan pemilik terdahulu Twitter, Inc. pada Mac 2023 berikutan pengambilalihan Twitter pada Oktober 2022 oleh Elon Musk pada harga AS$44 bilion. Musk menyatakan bahawa matlamatnya dengan pengambilalihan tersebut adalah untuk mempromosikan kebebasan bersuara di platform berkenaan. Sejak pengambilalihannya, platform ini telah dikritik kerana membolehkan peningkatan penyebaran disinformasi dan ucapan kebencian serta dituduh menjadi semakin berhaluan kanan dan memenuhi keperluan kumpulan benci. Platform ini mempunyai kadar penguatkuasaan terendah terhadap pelanggaran undang-undang, dan dasarnya selepas Musk memecat pekerja era Twitter telah menghadapi kritikan. Pada Februari 2026, Perancis telah menyerbu pejabat X dan mengeluarkan waran tangkap terhadap Musk kerana melanggar Akta Perkhidmatan Digital, Akta Keselamatan Dalam Talian, dan Akta Keselamatan Dalam Talian Australia, serta mendenda platform tersebut kerana gagal menurunkan kandungan berbahaya dan haram.

Linda Yaccarino menggantikan Musk sebagai CEO pada 5 Jun 2023, dengan Musk kekal sebagai pengerusi dan ketua pegawai teknologi. Pada Julai 2023, Musk mengumumkan bahawa Twitter akan dijenamakan semula kepada "X" dan logo burung akan digantikan, suatu proses yang telah disempurnakan menjelang Mei 2024. Pada Mac 2025, X Corp. telah diambil alih oleh xAI, iaitu syarikat kecerdasan buatan milik Musk. Perjanjian tersebut, yang merupakan transaksi semua saham, menilai X pada harga $33 bilion, dengan penilaian penuh sebanyak $45 bilion apabila mengambil kira hutang sebanyak $12 bilion. Sementara itu, xAI sendiri dinilai pada harga $80 bilion. Pada Julai 2025, Yaccarino meletakkan jawatan daripada peranannya sebagai CEO. Pada Februari 2026, pemilik platform berkenaan, xAI, telah diambil alih oleh SpaceX; ini menandakan kali keenam platform media sosial tersebut bertukar tangan dan kali ketiga di bawah pemilikan Musk.

## Sejarah

Pada 30 Jun 2023, Twitter telah mengehadkan paparan kicauannya hanya kepada pengguna yang telah mengelog masuk namun beberapa hari kemudian, had ini telah dibuang sekitar pelancaran rangkaian sosial Threads oleh Meta Platforms.

## Teknologi

Twitter disifatkan serupa dengan klien IRC berasaskan Web. Antara muka Web Twitter menggunakan kerangka Ruby on Rails yang disediakan pada Ruby Enterprise Edition dan bukannya pelaksanaan Ruby vanila atas sebab-sebab prestasi.

Dari musim bunga tahun 2007 hingga 2008, mesej-mesej sebenar diuruskan oleh pelayan baris gilir gigih Ruby yang dipanggil Starling, tetapi mulai tahun 2009, kaedah ini beransur-ansur digantikan oleh perisian yang ditulis dalam bahasa pengaturcaraan Scala. APInya membolehkan perkhidmatan web dan aplikasi lain bersepadu dengan Twitter.

Fungsi gelintaran dalam sistem menggunakan *hashtag*, iaitu perkataan atau ungkapan yang berawalan `#`. Contohnya, apabila "beer" dicari, hasilnya ialah semua mesej yang termasuk `#beer`. Begitu juga, lambang `@` diikuti nama pengguna membolehkan pengguna menghantar mesej terus ke satu sama lain. Misalnya, mesej yang tertera `@example` akan ditujukan ke pengguna "example", tetapi masih boleh dibaca oleh sesiapa sahaja.

Melalui SMS, pengguna boleh berhubung dengan Twitter melalui lima nombor get laluan, iaitu kod ringkas untuk Amerika Syarikat, Kanada, India, New Zealand, dan nombor berasaskan Isle of Man untuk kegunaan antarabangsa. Terdapat juga kod di United Kingdom yang hanya boleh dicapai oleh pengguna rangkaian Vodafone dan O2.

### Antara muka

Pengarang teknologi Steven Johnson menyifatkan mekanik-mekanik asas Twitter sebagai "luar biasa mudahnya:"

> Sebagai rangkaian sosial, Twitter berkisarkan prinsip para pengikut. Apabila anda memilih untuk mengikuti seorang lagi pengguna Twitter, maka *tweet-tweet* pengguna itu terpapar dalam urutan kronologi terbalik pada halaman Twitter utama anda. Jika anda mengikuti 20 orang, maka anda akan melihat beraneka *tweet* ketika menatal ke bawah halaman: berita terkini bijiran sarapan, pautan baru yang menarik, cadangan muzik, juga lamunan mengenai masa depan pendidikan.
>
>

Pada 30 April 2009, Twitter memperhalusi antara mukanya dengan menambah bar gelintar dan bar sisi *Trending Topics*, iaitu ungkapan-ungkapan yang paling banyak terdapat dalam semua mesej-mesej terbaru. "Setiap kemas kini umum yang dihantar ke Twitter dari mana-mana di seluruh dunia 24 jam sehari, 7 hari seminggu, boleh diindekskan dengan segera lalu dimudahkan penemuannya melalui enjin gelintar masa nyata terbaru kami," jelas Biz Stone. "Dengan ciri-ciri yang baru dilancarkan ini, Twitter telah menjadi penting di luar jangkaan—sebuah enjin penemuan untuk mengetahui apa yang berlaku sekarang."

### Kandungan mesej

Firma penyelidikan pasaran yang bertapak di San Antonio, iaitu Pear Analytics mengupas 2,000 *tweet* (yang berasal dari AS dan berbahasa Inggeris) sepanjang tempoh dua minggu dari 11:00 pagi hingga 5:00 petang (CST) lalu mengasingkannya kepada enam kategori:

* Berita (News)
* Spam
* Promosi diri (Self-promotion)
* Raban tanpa faedah (Pointless babble)
* Perbualan (Conversational)
* Hantaran semula (Pass-along value)

Firma ini mendapati bahawa "raban tanpa faedah" merupakan kategori terbesar di kalangan kandungan Twitter, iaitu sehingga 811 *tweet* atau 40.55% jumlah mesej dalam sampel.

Mesej perbulaan pula menjelaskan 751 mesej atau 37.55%, "tweet semula" atau *retweet* merangkumi 174 mesej atau 8.70%, promosi diri oleh syarikat ada 117 mesej atau 5.85%, spam ada 75 mesej atau 3.75%, dan mesej-mesej daripada penerbit media arus perdana pula mengisi 72 mesej atau 3.60%.

Penyelidik rangkaian sosial, Danah Boyd membalas pantauan Pear Analytics dengan hujah bahawa apa yang dilabelkan oleh para penyelidik Pear sebagai "meraban tanpa faedah" sewajarnya disifatkan sebagai "kesedaran remeh-temeh" atau "latihan sosial" semata-mata.

### Demografi

Kebanyakan pengguna Twitter merupakan golongan dewasa berusia yang mungkin tidak pernah menggunakan laman sosial yang lain sebelum Twitter, mengikut Jeremiah Owyang, seorang penganalisis industri yang mengkaji media sosial. "Golongan dewasa cuma mengejar apa yang dilakukan oleh golongan remaja kebelakangan ini,".

Cuma 11% pengguna Twitter berusia antara 12 hingga 17 tahun, mengikut comScore, dikatakan berpunca daripada masa awal penerimaan Twitter ketika rangkaian sosial ini mula-mula menjadi popular di kalangan sektor perniagaan dan berita, maka menyebabkan penggunaannya cenderung kepada golongan lebih berusia. Bagaimanapun, baru-baru ini comScore mendapati apabila Twitter mula "mendalami arus perdana, wujudnya juga budaya selebriti sejak Shaq, Britney Spears dan Ashton Kutcher menyertai golongan 'Twitterati'."

### Gangguan

Sekiranya Twitter mengalami gangguan, para pengguna melihat imej mesej ralat "*fail whale*" (ikan paus gagal) lukisan Yiying Lu, iaitu ilustrasi sekawan burung merah menggonggong jaring untuk mengangkut seekor ikan paus dari lautan berserta teks "*Too many tweets! Please wait a moment and try again*." (Terlalu banyak tweet! Sila tunggu sebentar dan cuba lagi.)

Twitter mengalami kira-kira 98% masa hidup pada tahun 2007, atau kira-kira enam hari penuh masa henti. Masa henti Twitter amat ketara terutamanya ketika berlangsungnya acara-acara yang digemari oleh industri teknologi seperti ucap utama Macworld Conference & Expo 2008. Pada Mei 2008, pasukan kejuruteraan baru Twitter melakukan perubahan seni bina untuk menangani pertumbuhan mendadak. Isu-isu kestabilan telah menyebabkan Twitter mengalami masa henti atau ciri-cirinya dihentikan sementara.

Pada tahun 2008, Twitter memberhentikan khidmat SMS percuma kepada pengguna di United Kingdom, dan juga selama kira-kira lima bulan, khidmat pesanan percuma melalui bot XMPP disenaraikan "tiada buat sementara waktu". Pada 10 Oktober 2008, blog status Twitter mengumumkan bahawa khidmat pesanan segera (IM) bukan lagi mengalami gangguan sementara, sebaliknya perlu diubah suai. Twitter ingin mengembalikan khidmat IM-nya tidak lama lagi, cuma memerlukan banyak kerja.

Pada 12 Jun 2009, dalam kejadian yang hampir menimbulkan "Twitpocalypse", pengenal unik yang dihubungkan dengan setiap *tweet* mencecah had integer bertanda 32-bit. Walaupun Twitter sendiri tidak terjejas, namun sebilangan kilen pihak ketiga mendapati bahawa mereka tidak dapat mencapai *tweet* terkini lagi. Maka keluarnya khidmat tampung dengan segera, namun sesetengah aplikasi iPhone terpaksa menunggu kelulusan daripada App Store. Pada 22 September, pengenal tersebut mencecah had integer *tanpa tanda* 32-bit sekali lagi mengganggu klien pihak ketiga.

Pada 6 Ogos 2009, Twitter dan Facebook mengalami serangan khidmat ditolak yang menyebabkan laman web Twitter terputus selama beberapa jam. Tidak lama kemudian, disahkan bahawa serangan tersebut diajukan kepada seorang pengguna pro-Georgia sempena ulang tahun perang Ossetia Selatan 2008, dan bukannya laman-laman yang terjejas itu.

### Privasi dan keselamatan

Twitter mengumpul maklumat kenal pasti peribadi mengenai para penggunanya, serta mengongsikannya dengan pihak ketiga. Perkhidmatan ini bertegas bahawa maklumat berkenaan ialah asetnya, dan memelihara hak untuk menjualnya jika milikan syarikat bertukar tangan. Biarpun Twitter tidak memaparkan apa-apa iklan, namun pengiklan boleh menyasarkan pengguna berdasarkan sejarah *tweet* mereka, dan sesekali memetik *tweet* tersebut dalam iklan.

Kerentanan keselamatan dilaporkan pada 7 April 2007, oleh Nitesh Dhanjani dan Rujith. Memandangkan Twitter menggunakan nombor telefon penghantar pesanan SMS sebagai pengesahan, maka pengguna-pengguna berniat jahat boleh mengemas kini halaman status orang lain dengan SMS olok-olokan. Kerentanan ini berguna hanya jika pengolok mengetahui nombor telefon yang didaftarkan dalam akaun mangsanya. Beberapa minggu selepas penemuan kerentanan tersebut, Twitter memperkenalkan pilihan nombor pengenalan peribadi (PIN) yang mana penggunanya boleh menentukan agar mesej-mesej yang berasal daripada SMS diberikan pengesahan.

Pada 5 Januari 2009, 33 akaun Twitter berprofil terjejas setelah kata laluan seorang pentadbir Twitter berjaya diteka oleh serangan kamus. Daripada akaun-akaun terlibat dihantarnya *tweet* palsu, termasuk sekali mesej-mesej yang berunsur seks dan dadah.

Pada 11 Jun 2009, Twitter melancarkan versi beta bagi khidmat *Verified Accounts* (Akaun Sahih), membolehkan tokoh-tokoh terkenal memperjelaskan akaun Twitter yang mana milik mereka. Laman-laman akaun sahih ini memaparkan lencana yang menandakan status istimewa ini.

## Rujukan

## Pautan luar

* (Inggeris) Tapak sesawang rasmi
* (Inggeris) Profil Demografi dan Para Pembaca Twitter di Quantcast
* (Inggeris) Arkib Mendalam Twitter oleh *The Daily Telegraph*
* (Inggeris) Klien-klien Twitter
* (Inggeris) Alat kata kunci Twitter